Document ID: 31986R0024

*****
ΚΑΝΟΝΙΣΜΟΣ (ΕΟΚ) αριθ. 24/86 ΤΗΣ ΕΠΙΤΡΟΠΗΣ
της 7ης Ιανουαρίου 1986
περί αποκαταστάσεως της εφαρμογής των δασμών για το πολυαιθυλένιο με πυκνότητα ίση ή ανώτερη του 0,94 g/cm3 της διακρίσεως 39.02 Γ Ι ex α) του κοινού δασμολογίου, καταγωγής Σαουδικής Αραβίας, δικαιούχου των προβλεπόμενων από τον κανονισμό (ΕΟΚ) αριθ. 3599/85 του Συμβουλίου δασμολογικών προτιμήσεων
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 3599/85 του Συμβουλίου της 17ης Δεκεμβρίου 1985 περί εφαρμογής γενικευμένων δασμολογικών προτιμήσεων κατά το έτος 1986 για ορισμένα βιομηχανικά προϊόντα καταγωγής αναπτυσσόμενων χωρών (1), και ιδίως το άρθρο 13,
Εκτιμώντας:
ότι, με βάση τα άρθρα 1 και 10 του εν λόγω κανονισμού, χορηγείται αναστολή τελωνειακών δασμών σε καθεμία από τις χώρες και τα εδάφη που περιλαμβάνονται στο παράρτημα ΙΙΙ, εκτός από εκείνες που αναφέρονται στη στήλη 4 του παραρτήματος Ι, στα πλαίσια των προτιμησιακών δασμολογικών οροφών που καθορίζονται στη στήλη 9 του παραρτήματος αυτού·
ότι, σύμφωνα με το άρθρο 11 του εν λόγω κανονισμού, μόλις καλυφθούν σε κοινοτικό επίπεδο οι εν λόγω ατομικές οροφές, η είσπραξη των τελωνειακών δασμών μπορεί να αποκαθίσταται σε κάθε στιγμή κατά την εισαγωγή των εν λόγω προϊόντων, καταγωγής των παραπάνω χωρών και εδαφών·
ότι, για το πολυαιθυλένιο με πυκνότητα ίση ή ανώτερη του 0,94 g/cm3, της διακρίσεως 39.02 Γ Ι ex α) του κοινού δασμολογίου, η ατομική οροφή διαμορφώνεται σε ύψος 8 000 000 ECU· ότι κατά την ημερομηνία της 7ης Ιανουαρίου 1986 οι εισαγωγές των εν λόγω προϊόντων, καταγωγής Σαουδικής Αραβίας, στην Κοινότητα, ανέρχονται δια καταλογισμού στο επίπεδο της εν λόγω οροφής·
όι ενδείκνυται να αποκαθίστανται οι τελωνειακοί δασμοί για τα εν λόγω προϊόντα έναντι της Σαουδικής Αραβίας,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Από τις 9 Ιανουαρίου 1986 η ανασταλείσα, δυνάμει του κανονισμού (ΕΟΚ) αριθ. 3599/85 του Συμβουλίου, εφαρμογή τελωνειακών δασμών αποκαθίσταται κατά την εισαγωγή των παρακάτω προϊόντων, καταγωγής Σαουδικής Αραβίας, στην Κοινότητα:
1.2 // // // Κλάση
του κοινού
δασμολογίου
// Περιγραφή εμπορευμάτων
// // // 39.02 Γ Ι ex α)
(Κώδικας ΝΙΜΕΧΕ
39.02-05) // Πολυαιθυλένιο με πυκνότητα ίση ή ανώτερη του 0,94 g/cm3. // //
Άρθρο 2
Ο παρών κανονισμός αρχίζει να ισχύει από την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 7 Ιανουαρίου 1986.

Labels: 3
1
18